Folketing
2005-11-03

Det her beslutningsforslag er jo en genfremsættelse af Enhedslisten om at få indført et retskrav på besøgsvisum. Jeg må sige, at jeg ikke siden sidste fremsættelse af det har kunnet se, at der er nye aspekter i det her, og derfor er der heller ikke nye aspekter fra Venstres side. Vores holdning til forslaget er nøjagtig den samme som sidst. Det er vigtigt at pointere, at vi er en del af Schengensamarbejdet, og alene det kan ikke tillade, at vi indfører et retskrav. Så er der hele den politiske uenighed, som vi sikkert også har om det punkt her, men når man har fået et besøgsvisum, så kommer man på et besøg af maks. 3 måneders varighed. Nu taler jeg om noget, jeg kan huske tilbage fra sidste samling, nemlig at vi fik en stor erfaring for, at der var en del mennesker, bl.a.